Et bilde som inneholder tekst, utklipp

Automatisk generert beskrivelse

***Siljan Jeger og Fiskeforening***

Årsmøte 02.03.2023

Opdalen grendehus

Dagsorden

Åpning med valg av møteleder, sekretær og to medlemmer til å undertegne protokollen.

Sak 1. Årsmelding SJFF 2022

2. Årsrapporter utvalgene 2022

3. Regnskap 2022

4. Medlemskontingenten 2024

5. Fiskepriser 2023

6. Jaktpriser 2023

7. Innkomne forslag

8. Budsjett 2023

9. Vedtekter

10. Valg 2023

Vedlegg: Vedtekter for Siljan Jeger- og Fiskerforening

**Sak 1. Årsmelding SJFF 2022**

2022 var året da hele Norge kunne åpne opp for fullt etter pandemien. Det er fint å endelig kunne treffes igjen selv om det er nye farer som truer ute i verden. Alt dette har ført til at folk har benyttet nærområdene i større grad. Dette gjenspeiler seg i salg av fiskekort og jaktkort, samt utleie av Venevannshytta og gammene. Det er jobbet for å få liv i jentegruppa igjen, jentene ser ut til å komme i gang i løpet av 2023. For foreningen har fokus i 2022 vært drift og vedlikehold av de eksisterende anleggene. Dette er en viktig jobb også i årene fremover. Foreningen har et flott anlegg i Almedalen som vi må vedlikeholde. Skyte simulatoren er i full drift og den blir flittig brukt, ett flott supplement til skytetrening. Fiskevanna blir ryddet og kultivert slik at alt ligger til rette for fine opplevelser.

**Møtevirksomhet:**

Det er avholdt 4 styremøter og ett høstmøte. Høstmøtet ble avholdt på Opdalen Grendehus. Simen Haugholt Breian som er sportsfiskekonsulent i NJFF holdt foredrag om Veien fra glemte vann til aktiv forvaltning og Predator fiske. Her ble det servert snitter og kake som Dag Tormod Bergsland brukte pengene fra kulturprisen til. Tusen takk til Dag Tormod.

**Medlemmer:**

Antall medlemmer pr 31.12.2022 var 567 betalende medlemmer det er en økning på 42 medlemmer. Med dette er vi tredje største forening i Telemark.

**Aktiviteter:**

Aktiviteten i foreningen er stor, det jobbes godt i alle utvalg og grupper. Folk som kommer til våret anlegg i Almedalen, fisker ved ett vann, leier gammer eller hytte gir gode tilbakemeldinger og vil gjerne komme tilbake til oss. Dette viser at foreningen har ett bra og variert tilbud, og at jobben som legges ned i utvalgene er riktig. Foreningen har deltatt på Kom deg ut dagen, Sommerdager i Siljan og Julemarked. Styret har arbeidet med oppdatering av nettsider og Facebook sidene. Videre har det vært jobbet med nye vedtekter for foreningen.

**Økonomi:**

Økonomien er meget god, vi hadde ett overskudd i 2022 på 217 500,- Totalt har foreningen pr. 31.12.2022 kroner 1.518.708,- på konto. Det vises til regnskapet for detaljer.

For detaljert beskrivelse av aktivitetene i 2022 vises det til rapportene fra utvalgene. Det avtroppende styret takker for innsatsen i 2022.

**Sak 2. Årsrapporter**

**Oppsynsrapport**

Oppsynet består av 3 personer.

Asbjørn Kløverød.

Lars Skilbred.

Lasse Øverbø.

Det er blitt utført 19 oppsynsturer i våre områder, fordelt på 11 på fiskeoppsyn 8 på jakt oppsyn, vi gir informasjon om fiske og jakt muligheter tips ang gode fiskevann, oppsynet blir positivt mottatt.

Jegere og fiskere er flinke til å ta med søppel hjem. Det har ikke vært noen episoder ang ulovlig bruk av el-motor i våre vann.

Samtlige kontrollerte personer hadde papirer i orden.

Asbjørn Kløverød.

**Årsrapport Grønliveien**

Fiskesesongen åpnet med å rense opp kanalen mellom Søndre og Nordre Svarttjern – denne må renskes opp hvert år.

Så ble det tynningsfiske med garn og teiner i samme vann.

Stien rundt hele Stakatjern ble ryddet og klarert

I Venevannet ble det satt ut 260 tosomrige ørret fra Telemark settefisk – godkjent av statsforvalteren.

Det ble 48 dugnadstimer

Mvh

Lars Skilbred

**Årsrapport Jaktutvalget**

I år har jaktkortsalget vært veldig bra. Det er solgt 465 jaktkort i 2022, mot 327 jaktkort i 2021.

Denne sesongen har det vært veldig mye henvendelser med forskjellige spørsmål ang jaktleie. Såpass mye at vi kommer til å sette opp en kontaktperson til på inatur.

Henvendelsene dreier seg i hovedsak om man må være medlem for å leie Fritzøe terrenget, tips om hvor det er best å jakte, hvor det er beste tilkomsten til terrenget er, om vi har grensefiler til GPS, spørsmål ang refusjon av ubrukte kort, og bytting av dager.

Grunnet alle henvendelsene i høst, så vil vi gå igjennom infoteksten på inatur sidene for å se om det går an å få ut mer tydelig informasjon.

Vi vil også prøve å få laget grensefiler til GPS.

Det er fremdeles blitt sterkt oppfordret til å ikke skyte brunfugl, noe jegerne ser ut til å respektere hvis man ser på uttaket.

Felt vilt:

Røy 3 Hare 6

Tiur 3 Rugde 4

Orrhane 11 Rådyr 2

Orrhøne 5

Av dette er 2 orrhøner, 4 orrhaner, 1 røy og 4 harer felt på Fritzøe terrenget.

Jaktutvalget

Morten Myrvang

**Årsrapport Ungdomsutvalget, Siljan JFF**

Årsrapport Ungdomsgruppa, Siljan JFF 2022

Gjennomførte aktiviteter:

Sommerdager 12.06.

12.06 var vi på sommerdager sammen med flere andre organisasjoner fra Siljan. Her rigget ungdomsgruppa opp en stand og hadde blant annet kastekonkurranse hvor man skulle presisjonskaste med stang. Et vellykket arrangement og det ble delt ut mye premier til fornøyde barn og unge!

Kom deg ut dagen

04,09 Var ungdomsgruppa med på «kom deg ut dagen» som Siljan turlag arrangerte ved Gorningen. Ungdomsgruppa stilte med utlån av fiskestenger og veiledning. Moro å se gleden hos barna over det å være ute i naturen.

Julemarked

01.12 Stilte ungdomsgruppa på stand på julemarkedet i Siljan. Vi hadde laget en jakt og fiskeinspirert quiz og det ble trukket flotte premier.



**Årsrapport Veleområdet**

Tradisjon tro ble det tatt vannprøver både vår og høst i Storevelen, Vieren, Haldoren, Stubbsokk, Lakstjern og Briskmyrtjern.

ph verdier: Beiskemyrtjenn ph 6,3

Viervann: ph 6.17

Stubsokktjenn ph 6.32

Lakstjenn ph 6,65

Haldoren ph 7.03

Storevelen 6.36

Området har blitt mye brukt i år også. Og det ser ut til å fungere bra med booking av gamma på Inatur. Noe dårlig vask og rydding forekommer. Og det er kjedelig. Men det er heldigvis ikke ofte.

Noen fikk betale en liten erstatningssum.

Veden kom sent opp i år etter at båtene var vekk. Så gamma ble tatt vekk fra inatur en liten periode det ikke var ved der.

Mye campingturister på parkeringa. Som også ettelater seg div bråta.

En utedo kan snart være aktuellt der oppe, da skauen blir brukt til det formålet.

Flere kan melde om tidevis fin fisk i både midt storevelen.

Båtene fikk seg en fiks av toftene i år.

Nye massive plastplater ble skrudd på setet i pionerene.

**Rapport Hus komitéen 2022**

2022 har vært et år på det gjeve når det gjelder aktiviteter. Det er utført en del veivedlikehold og ny bom er montert. Gjære for å holde husdyra ut av området har blitt utvidet og vedlikeholdt.

Strømprisen har medført at vi har hatt større utgifter en normalt, strømstøtte har hjulpet på utgiften. Brøyting er utført av KA-maskin.

El tilsyn på anlegget er utført, retting av feil er under utførelse, noe gjenstår som blir utført i 2023.

Det er montert nytt lys over inngang til kjeller og nye led armaturer er byttet i møterom og kjeller.

Betina Nickelsen har påtatt seg jobben med vasking av anlegget vårt, det er utført en meget god jobb. Det er trivelig for alle parter, å komme til et anlegg som skinner.

Planer for 2023

Impregnere betonggulvet på riflebanen, dette for å forenkle rengjøring.

Legge om strøm i Simulatorrom, lys og stikk. Gjører ferdig tilsynsrapporten for EL anlegget.

Beisning av leirduebanen

Montere takrenne nedløp på riflebanen

Male betongvegger klubbhus og riflebane.

Vedlikehold av uteområdet.

Fikse litt på strøm gjære etter vinteren.

Generelt vedlikehold

**Årsrapport Grønliområdet.**

Årsrapport Grønliområdet

Det er uført ca. 60 timer med dugnadsarbeid.

Mange av dugnadstimene går med til ettersyn, noe vedlikehold og ved til gamma.

I mars ble det kjørt inn 48 sekker med ved fra enden av Krokvannskilevegen.

Noe av dette ble lagret ute på palle.

Pr. 07.11.22 var det 29 sekker ved igjen, alt lagret i vedboden.

Vi har ca. 50 vedsekker igjen ved enden av veien ved Krokvannskilen.

Disse planlegges kjørt inn i vinter.

Justert dør i gamma og noe søppelplukking.

Men jeg ser en betydelig forbedring av renhold og ryddighet inne i gamma, også ute, etter at de ble lagt ut på I natur.

Revet den gamle stokkbrua over elva mot Årum. Den var begynt og råtne.

Det er sluppet fisk i Kringlevann og Skurvekolltjern.

100 ensomrige i Kringlevann og 100 tosomrige i Skurvekolltjern.

Noe tid går også med til og ta opp og sette ut båter.

Forsterket sete på medlemsbåten i Krokvann.

Takk til alle som har deltatt på dugnad.

John Gonsholt

**Årsrapport Sørbygda**

Årsrapport sørbygda 2022.

Gjeitrangtjern blei det fjerna 2 store Granerud som hadde blåst ned å ut på isen. Slepa noen andre av stokkene som var håndterbare ut på myra, begge sider av vannet. Brandt opp alltid av kvist 6 september . Rydda noe på østsiden også.

Tynningsfiske med garn, vi hadde 2 sett med 15 garn.det var helgene 20/21 mai og 24/25 september. Det ble tatt opp 332 ørret og 160 tryter.

Div. 18 juli ble det rydda og slått grass rundt leirsted, ned til utoset og et stykke av stien på østsia av vannet. 6 september rydding og rengjøring av gangbro på vestsiden etter masse nedfall fra fjellveggen. Samme dag blei det oljet krakker benker og broer rundt vannet. Gikk med over 3l olje.

13august på en av de virkelige varme dagene i sommer, var vi å rydda innbekken for trær, kvist og bråta etter hogsten. Dette var mest for å komme fram og få strømma med el apparatet. En god sjau som ble bra.

Det ble noen runder med el apparatet, det ble tatt opp 808stk 1-2 somrige. Bekken som kommer fra dipplane tørket helt ut og ordnet seg selv.

Bråtatjern.1 august ble stien ned til vannet rydda og slått, skulder høyt grass. 13 august var vi oppe i tropevarmen og rydda langs bekken. Fanget også 18stk 1 somrige fisk.

Desverre er beveren igang her, den har begynt å felle trær å lage demning. Vært flere turer å sjekka frem til isen la seg. Fint om noen kunne fjerna den for oss. Vannet er et rent ørret vann og det er lagt ned mye arbeid her.

Movann stort sett greit der nå, grei størrelse på fisken å rød kjøttfarge.11 september blei broa satt inn med treolje.

Vil rette en stor takk til alle som var med på dugnad iløpet av året, det ble utført ca 150timer med dugnad.

Arne Holt

I Svensketjern ble det laga til en sitte \plass utpå myra, går også med planer om å rydde litt rundt vannet. Legge ut noe å gå på, der myra er blaut.

Trytetjern er det gjort litt vedlikehold på hytta, det er også kjørt inn ved.

Bård Svartangen

**Årsrapport Gorningen**

Haukesjø : NJFF båten ble flyttet til Velene og en Pionerbåt ble lagt i Haukesjø. Den ligger åpen med kun fortøyning med tau på samme sted. Fortsatt problemer- noen fortøyer ikke båten etter bruk og tauet har også blitt kuttet !!!!!. Det kan se ut som om noen ikke liker at det ligger båt i vannet. Hadde vært fint om noen har tilbakemeldinger på det. Har ikke hørt noe negativt om åpen båt i vannet. Bruken av båten og til hva kan vi selvfølgelig ikke vite eksakt men det kan se ut som om noen ikke liker dette. Hva vi skal gjøre vidre bør diskuteres.

N.Sortedalstj. : Teinefisket fra 26 april til 1 juni.  763 tryter  og rogn ble tatt opp. Prøvefiske om høsten ga som forventet  ok resultat. 21 ørret hvorav en på 1.2 kg.( fin rød hannfisk ). Rødfargen kunne vært bedre men noen hannfiskene var allerede i gytedrakt og preget av det, men flere fine og røde . De ble fisket med  29 og 31 mm garn.

Hvalpetjern: Rep. av båten. Måtte nagle om og tette i bunn. En del arbeid. Anders Darrud gjorde mye av den jobben. La også tilrette slik at båten ligger bedre an mot land og slik at slitasjen på bunn blir mindre.

Plukket søppel-- som vanlig. Hatt oppsyn med båtene, øsing og fulgt med så godt som mulig og da særlig om høsten. Båtene blir brukt og det ser man på stiene og rundt båtene. De ble tatt opp etter høstferien ,for de var i bruk frem til da.

Planer 2023: Blir ikke teinefisket i N.Sortedalstj. i år. Skal teinefiske annet hvert år og med flere teiner. Båt og Haukesjø bør det igjen! taes en diskusjon om. Tettere oppfølging av Hvalpetj. - eventuelt prøvefiske. Vurdere Haukesjø for utsetting av fisk - noe tilbakemeldinger på lite fisk -vet ikke. Vil også takke alle som har bidratt i arbeidet i år.

Hvalpetjern: Rep. av båten. Måtte nagle om og tette i bunn. En del arbeid. Anders Darrud gjorde mye av jobben. Takk. La også til rette slik at båten kan ligge bedre an mot land.

Arbeid: 76,5 timer.

Mvh. Tom Norheim

**Årsrapport leirduebanegruppa**

Vi har vært 12 personer i leirdueutvalget. Leirdugruppa har hatt 17 skyte kvelder.

Det har vært arrangert 2 dager med praksisprøve for nye jegerkandidater. Begge dagene hadde vi besøk av Jakt og Friluft fra Arendal som sto for salg og utlån av våpen. Takk til dere som bidro med undervisning og tilrettelegging disse dagene.

Jentene har hatt noen egne kvelder, som Lene Vindheim har hatt ansvaret for.

Det er avholdt ett møte i gruppa, og vi har hatt 2 dugnader denne sesongen.

John Gonsholt har bygd 10 hus til leirduekasterne på jaktstien. Noe som fører til at vi har mye enklere opp - og nedrigging av maskinene. Behov for vedlikehold blir mye mindre når maskinene er godt beskyttet. En stor takk til John Gonsholt for en meget god jobb med bygging av Kaste-hus.

I år har utgiftene vært store med innkjøp av materialer til Kaste-hus, graving og plassering av hus. Samt innkjøp av 25200 stk leirduer og tømming av konteiner for hagleskudd.

Utgifter og inntekter har vært ca 90000 kr. Se regnskap for mer informasjon.

I 2023 må det kjøpes inn nye leirdueskudd. Vi må justere prisen på en serie, fordi det har vært en stor prisstigning på skudd.

Planen for 2023 er omtrent samme nivå på antall skytedager.  Mulig vi begynner litt tidligere i april.

I 2023 har vi tenkt å få til noen formiddags treff, hvor det legges vekt på det sosiale. Da vil det også bli mulig å bruke skytebanen og avlegge skyteprøve.

Takk til alle som bruker anlegget vårt! Kunne du tenkte deg å være en del av leirdugruppa, så er du hjertelig velkommen til å være med oss i utvalget.

Leirduebanutvalget.

**Årumområdet**

Venevannstua og Gammer

Det har også i år vært bra belegg i hytta og gammene. Venevannstua har blitt fulgt opp jevnlig og ved og propan har blitt supplert fortløpende.

Venevannstua har hatt 67 overnattinger og gitt 23450 i inntekt

Velegamma har hatt 113 overnattinger 6600 i inntekt

Krokvannsgamma har hatt 76 overnattinger 5900 i inntekt

Se andre rapporter vedr Velegamma og Krokvannsgamma

Årumområdet

Det har blitt tatt fin fisk i Årumvannet og Lyskottjønn. Det vurderes utsetting av fisk i lille Kolsvann da det er lite fisk og ingen gytebekk der.

Tommy Folvik

**Opdalsområdet:**

Ikke utført arbeid.

**Fiskekonkurranseutvalget**

Fiskekonkurranseutvalget har i 2022 arrangert 2 fiskekonkurranser.

Utvalget har i 2022 bestått av følgende personer.

Irene Nesheim, Atle Jakobsen, Arne Holt og Eivind Holt.

Meitekonkurransen ble arrangert i Lakssjø 18 Juni. Det var åpent Fylkesmesterskap for Telemark. Det var fine forhold og arrangementet gikk greit.

Det blei tatt Tryte og Hirsling (Gullbust) som var tellende fisk. I barneklassen teller all fisk og det var en deltager i yngste klasse som fikk ei gjedde på 1272 gram. Det var brukbart bett denne dagen, og de fleste klarte å lure opp noen fisker.

Totalt blei det tatt 15602 gram fisk.

Det stilte 16 deltagere til start. Av disse var det 5 barn, noe som er gledelig. Den yngste var bare 3 år, men han veide inn 4 fisker og 191 gram.

Vi hadde en enkel kiosk med salg av Pølser, brus og Sjokolade. Vi hadde også salg av lodder og mange fine gevinster. Vi fikk inntrykk at store og små koste seg på arrangementet.

Resultatliste er vedlagt

.

Isfiskekonkurransen ble arrangert på Gorningen lørdag 26 februar. Påmelding og premieutdelingen foregikk på Fagerlund. Vi leide lokalene der av revygruppa i Siljan. Vi hadde en enkel kiosk med salg av Pølser, brus og Sjokolade.

Det var åpent Fylkesmesterskap for Telemark. Det var fine forhold og arrangementet gikk veldig fint.

Det er kun gryte som teller på isfiskekonkurransen. Det er også det eneste fiskeslag som blei tatt opp denne dagen. Det var godt bett denne dagen og vinneren Lucian Iurac fra SFK Pimple Sør dro opp hele 169 fisk som veide 9113 gram. Lucian fikk også dagens største fisk, ei Tryte på 397gram. Det blei tatt

ytterligere 2 fisker over 200 gram denne dagen og det er fine tryter.

Imponerte gjorde også Trym Schjager 10 år fra Oslo Sportsfiskere som klarte å lure opp 118 fisk som veide 5595 gram. Trym er en svært dyktig fisker som deltar på konkurranser hele vinteren.

Vi hadde en enkel kiosk med salg av Pølser, brus og Sjokolade.

Totalt blei det tatt 113207 gram fisk (drøye 113 kg). Dette er god kultivering.

Det stilte 31 deltagere til start noe vi var ganske godt fornøyd med. 8 av disse fisket for Siljan JFF.

Vi tar gjerne imot flere i 2023.

Resultatliste er vedlagt.


For fiskekonkurranseutvalget, Eivind Holt, Atle Jakobsen, Arne Holt og Irene Nesheim


Et bilde som inneholder bord

Automatisk generert beskrivelse

Et bilde som inneholder bord

Automatisk generert beskrivelse





**Årsberetning Riflegruppa 2022**

2022 har vært det første året vi har driftet riflebanen under normale forhold. Det vil si uten C19 restriksjoner og med krav om skyting av 30 treningsskudd. Dette har medført en nesten dobling av aktiviteten fra året før. Vi fikk et godt økonomisk overskudd i 2022, på ca 40 000.-.

Det har vært stor aktivitet på 14 trenings- og storviltprøve kvelder.

Det er gjennomført 2 stk jaktfeltstevner med 66 + 45 skyttere. For begge stevnene samlet hadde vi en omsetning på over 28 000.- kr.

Vi arrangerte bjørneprøven med 7 skyttere. Banen har vært utleid 1 kveld.

Vi har gjennomført også i 2022 kurs for standplassledere/skyteinstruktører. Fra før var vi 13 stk, og med 6 nyutdannete er vi nå 19 stk godkjente standplassledere/skyteinstruktører.

Vi gjennomførte nybegynnerkurs jaktrifleskyting. Dessverre bare med 3 deltakere, men de var svært fornøyd. Vi håper jungeltelegrafen går og at det blir flere på tilsvarende kurs i 2023.

Vi har dessverre ikke komplette data for antall skyttere og avlagte storviltprøver prøver i 2022 på grunn av PC kræsj. Men vi vet det er avfyrt 6239 skudd mot de elektroniske skivene i 2022, mot 3942 i 2021.

Det har heller ikke i 2022 vært noen uregelmessigheter i forhold til sikkerhet under skyting.

Elektronikken har stort sett fungert bra. Vi måtte imidlertid bytte en lydsensor på skive 7.

Skytesimulator er montert og har blitt flittig brukt på «venterommet».

Vi samarbeider med Siljan Skytterlag om trening og stevner.

Det har vært avholdt 3 møter i gruppa i 2022, herunder oppsummering/evalueringsmøte for sesongen, samt planlegging for sesongen 2023.

I samarbeid med leirduegruppa har vi hatt en meget hyggelig sosial kveld med skyting og grilling. Dette som takk for hjelpen til alle de som bruker mye av fritiden sin på å legge til rette for aktivitet og instruksjon for medlemmer og andre.

Folk som har vært å skutt hos har kun gitt positive tilbakemeldinger. Både på det flotte anlegget, og det rolige gode miljøet. Det har vært trivelig å skyte hos oss. Da har vi truffet på vår strategi i riflegruppa!

En stor takk til alle de som har bidratt på banen i år, og gjort dette til en meget bra sesong. Det har gitt økt aktivitet i foreningen, og bidrag til et trivelig miljø.

På vegne av riflegruppa:

Tore Nickelsen

**Årsrapport Ettersøksringen**

I år har det vært mere aktivitet i ettersøksgruppa. Vi har hatt blodspor trenings kvelder og det har ført til at vi har fått flere godkjente hunder.

Gratulere til Lasse Øverbø, Cesilie Olsen og Tore Nickelsen med godkjente hunder.

Siden det er litt vanskelig å ha ett så stort tilbud å selge ettersøksavtaler ble vi enig om og ha dette tilbud til Siljan jegere.

Det har fungert veldig bra. Så vi i ringen synes at vi kjører videre på det tilbud vi har. Det vi ser at vi skulle ha noen flere godkjente elghunder.

I jaktåret 2022 har det vært 4 stk ettersøk alle har vært rådyr.

Gruppa har hatt en kveld på riflebanen og skutt på ettersøks skytting.

Vi kommer til å legge opp til mere skolering / kurs og div trening for Hund/jeger i 2023

Jeg vil takke den fine gjengen for jobben vi gjør.

Mvh. Leder Jørn Isaksen

**Sak 3. Regnskap 2022**

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | | |  |  |  |

**Et bilde som inneholder bord

Automatisk generert beskrivelse**

**Et bilde som inneholder bord

Automatisk generert beskrivelse**

**Et bilde som inneholder bord

Automatisk generert beskrivelse**

**Revidert regnskap**

Et bilde som inneholder tekst, kvittering

Automatisk generert beskrivelse

**Sak 4. Medlemskontingent 2024**

NJFF innfører fra 2023 nye medlemskategorier lav sats, middels sats og høy sats.  Dette blir likt for alle foreninger tilsluttet NJFF.

Styret i SJFF går inn for middels sats.

Forbund.             Fylke.            Lokallag.                 Sum.

590.-                      95.-                   135.-                   820.-

**Sak 5. Fiskekortpriser 2023**

Dagskort   Uendret.                                                                                         50.-

Weekend  Uendret.                                                                                         100.-

Sesong      Uendret.                                                                                         300.-

Ukekort     Uendret.                                                                                        150.-

**Sak 6: Jaktkortpriser. 2023**

Forslag.    Dagskort 300.-

                 Bukkekort 800.-

**Sak 7. Innkomne forslag**

* Forslag: Flytte båt fra Valpetjern til Movann.

Styrets forslag: Årsmøtet gir styret fullmakt til å behandle dette forslaget.

**Sak 8. Budsjett 202****3**

|  |  |  |  |
| --- | --- | --- | --- |
|  | **Inntekter** |  | **Utgifter** |
|  |  |  |  |
| **Tilskudd** | **25000** |  |  |
| **Bingo** | **140000** |  |  |
| **Grasrotandel** | **30000** |  |  |
| **Salg jaktkort** | **125000** |  |  |
| **Salg fiskekort** | **60000** |  |  |
| **Utleie hytte og gammer** | **30000** |  |  |
| **Medlemskontingent** | **60000** |  |  |
| **Leirdueutvalget** | **76000** |  | **98000** |
| **Ungdomsutvalget** |  |  | **20000** |
| **Rifleutvalget** | **72000** |  | **44000** |
| **Fiskekonkurranseutvalget** | **11500** |  | **9500** |
| **Almedalen klubbhus** | **30000** |  | **150000** |
| **Renteinntekter** | **15000** |  |  |
| **MVA kompensasjon** | **40000** |  |  |
| **Ettersøksgruppa** | **5000** |  | **1000** |
| **Leie fiskevann** |  |  | **10000** |
| **Leie jaktterreng** |  |  | **70000** |
| **Jentegruppa** |  |  | **10000** |
| **Fiskeutvalget** |  |  | **40000** |
| **Forsikring** |  |  | **20000** |
| **Regnskapsfører** |  |  | **32000** |
| **Leie Venevannstua** |  |  | **35000** |
| **Oppsyn** |  |  | **5000** |
| **Kurs** |  |  | **15000** |
| **Gammer hytte** |  |  | **5000** |
| **Drift** |  |  | **155000** |
|  |  |  |  |
|  |  |  |  |
| **Sum inntekter og utgifter** | **719500** |  | **719500** |

**Sak 9. Vedtekter**

Se vedlegg

**Sak 10 Valg 2023**

**Styret**

Leder Jan Olav Hagen Gjenvalg

Nestleder Bent Gurholt Gjenvalg

Kasserer Tommy Folvik Ikke på valg

Sekretær Øyvind Skilbred Ikke på valg

Styremedlem Steinar Hynne Gjenvalg

Styremedlem Ivar Simonsen Gjenvalg

Styremedlem Lasse Øverbø Gjenvalg

Leder leirdue gruppa Dag Tormod Bergsland Gjenvalg

Leder Riflebane Tore Nickelsen Ikke på valg

1. Vara Håkon Hem Næss Ikke på valg

2. Vara Odd Anders Fjeld Ikke på valg

Revisorer Ivar Gonsholt Gjenvalg

Morten Johannessen Ikke på valg

Fiskeutvalget

Leder: Utvalget velger leder

Grønli John Gonsholt Gjenvalg

Velevassdraget Aleksander Skoglund Gjenvalg

Opdalen Ivar Simonsen Gjenvalg

Grorud Lars Ekornrød Ikke på valg

Gorningen Tom Norheim Ikke på valg

Kiste Arne Holt Ikke på valg

Laksjø Bård Svartangen Gjenvalg

Ytre Siljan Bård Svartangen Gjenvalg

Årum Tommy Folvik Gjenvalg

Grønliveien Lars Skilbred Gjenvalg

**Ungdomsutvalget.**

*Leder:* Halvor Gurholt Ikke på valg

Kim Vegard Rekvik Ikke på valg

**Festkomiteen**

Leder Marina Holt Gjenvalg

Eva Kjær Gjenvalg

**Jaktutvalget**

*Leder* Morten Myrvang Ikke på valg

Nils Petter Holt Ikke på valg

Marius Hagen Ikke på valg

Helge Bøe Gjenvalg

**Fiskekonkurranseutvalget**

Eivind Holt Gjenvalg

Irene Nesheim Gjenvalg

Arne Holt Ikke på valg

Atle Rambo Jakobsen Gjenvalg

KarolineDyrendahl Gjenvalg

**Nettredaktør**

*Leder* Morten Flatebø Gjenvalg

**Valgkomite**

Asbjørn Kløverød Ny

Halvor L. Gurholt Gjenvalg

Dag Tormod Bergsland Ny

**Valgkomiteen 2023:**

Jostein Kløverød Halvor L. Gurholt Robert Nesheim

**Vedtekter for Siljan Jeger- og Fiskerforening**

Foreningen ble stiftet 5.september 1948.

Disse vedtektene ble vedtatt 02.03.2023.

Gjeldende vedtekter er i henhold til vedtekts normen som ble vedtatt på Norges Jeger- og Fiskerforbunds landsmøte 14. november 2021.

**§ 1 Navn**

Foreningens navn er Siljan Jeger- og Fiskerforening, heretter forkortet SJFF.

**§ 2 Formål**

Foreningens formål er de samme som for NJFF. Arbeidet i foreningen skal bygge på NJFFs gjeldende strategidokumenter.

Foreningen skal:

* Sørge for at jegere og fiskere har tilgang til å utøve jakt og fiske.
* Påvirke til at jakta og fisket utøves i henhold til de offentlige og privatrettslige reglene.
* Legge til rette for skytetrening og skytekonkurranser på sitt skyte anlegg.
* Drive et aktivt fiskekultiveringsarbeid for å sikre høstingsverdige ørretbestander i sitt område.
* Knytte jegere og fiskere sammen i felles arbeide for å øke vilt og fiskebestanden.
* Arbeide for human jakt og sportsfiske, samt ansvarsbevisst ferdsel i skog og mark.
* Innarbeide respekt for jakt, fiske og frilufts lovgivningen hos allmennheten.
* Samarbeide med foreninger og grunneiere med samme formål.

**§ 3 Medlemskap**

Enhver person som er interessert i jakt, sportsfiske, annet friluftsliv og naturforvaltning kan bli medlem. Foreningen er tilsluttet NJFF med alle sine medlemmer.

Medlemmene deles inn i de til enhver tid gjeldende medlemskategorier i forbundet.

Et medlem har ingen rettigheter i organisasjonen utover den perioden som kontingenten

er betalt for. Medlemskap fornyes gjennom betaling av kontingenten for det kommende året.

For å ha stemmerett må medlemmet ha fylt 14 år.

Styret i foreningen kan vedta eksklusjon, suspensjon eller tap av verv og rettigheter i henhold til NJFFs sentrale vedtekter.

**§ 4 Medlemskontingent**

Medlemskontingenten vedtas av NJFFs landsmøte og representantskap. Betalt kontingent gjelder for ett år fra betalingsdato. Kontingenten kreves inn av NJFF sentralt, som overfører besluttet andel til foreningen.

**§ 5 Foreningens styrende organer**

a) Ordinært årsmøte

b) Ekstraordinært årsmøte

c) Styret

**§ 6 Årsmøte**

Ordinært årsmøte skal holdes hvert år innen 31. mars. Årsmøtet skal innkalles av styret minst fire uker før avholdelse. Forslag til saksliste for møtet skal følge innkallingen. Saker til årsmøtet skal være skriftlige og styret i hende senest to uker før årsmøtet. Endelig saksliste behandles av styret og gjøres kjent for medlemmene senest én uke før møtet. Det skal føres protokoll fra årsmøtet.

På årsmøtet skal følgende behandles:

1. Konstituering av møtet

- Godkjenning av innkallingen

- Godkjenning av dagsorden

- Godkjenning av forretningsorden

- Valg av ordstyrer

- Valg av sekretær

- Valg av tellekorps

- Valg av to medlemmer til å underskrive protokollen

2. Årsmelding fra siste kalenderår

3. Revidert regnskap fra siste kalenderår

4. Innkomne saker med styrets forslag til vedtak

5. Retningslinjer for foreningsdriften

6. Andre saker som styret har ført opp på dagsorden

7. Styrets forslag til virksomhetsplan og budsjett

8. Styrets forslag til kontingentnivå (lav, middels, høy sats) for hovedmedlemskap.

9. Valg av styre i henhold til § 8

10. Foreningens utvalgsstruktur og valg av medlemmer til utvalg etter behov

11. Valg av valgkomite på tre medlemmer

12. Valg av revisor(er)

13. Eventuell utnevning av æresmedlemmer

14. Eventuelt forslag om vedtektsendringer med utgangspunkt i NJFFs vedtektsnorm

15. Valg av foreningens representanter til regionlagets årsmøte.

16. Forslag på landsmøtesaker i NJFF.

17. Årsmøte skal beslutte forvaltning av foreningens ressurser og avtaler.

Årsmøtet skal ha tilsyn med at tidligere avgjørelser er utført i samsvar med forutsetningene.

Saker avgjøres med alminnelig flertall. Ved stemmelikhet anses forslaget forkastet, unntatt ved personvalg hvor det foretas loddtrekning. Personvalg bør foregå skriftlig dersom det foreligger flere forslag og noen krever skriftlig avstemning. Ellers har ingen tilstedeværende mer enn én stemme. Det er ikke rom for fullmakter.

Inntil to representanter fra sentralleddet og/eller regionorganisasjonen har rett til å være til stede med talerett.

**§ 7 Ekstraordinært årsmøte**

Ekstraordinært årsmøte kan innkalles av styret, eller når et tidligere årsmøte har besluttet det, eller når det blir krevd skriftlig av 1/3 av medlemmene. Melding av saker og innkalling må skje innen de samme tidsrammer som for ordinært årsmøte.

Det skal føres protokoll fra ekstraordinært årsmøte.

Det skal ikke tas avgjørelser i andre saker enn de som er oppført i innkallingen.

Inntil to representanter fra sentralleddet og/eller regionorganisasjonen har rett til å være til stede med talerett.

**§ 8 Styret**

Foreningen ledes av et styre på 13 medlemmer, samt tre varamedlemmer, som velges av årsmøtet for to år av gangen, men slik at tilnærmet halve styret er på valg hvert år. Styret består av:

* Leder
* Nestleder
* Kasserer
* Sekretær
* Styremedlem
* Styremedlem
* Styremedlem
* Leder ungdomsutvalget
* Leder fiskeutvalget
* Leder riflegruppa
* Leder leirduegruppa
* Leder jaktutvalget
* Leder jentegruppa
* Kommunikasjonsansvarlig

Styremøte blir holdt når leder fastsetter det, eller når det blir krevd av minst tre medlemmer av styret.

Styret er beslutningsdyktig når mer enn halvparten av styrets medlemmer er til stede. Vedtak blir gjort med alminnelig flertall. Ved stemmelikhet har leder dobbeltstemme. Styret er kollektivt ansvarlig for driften av foreningen og for de vedtak som gjøres.

Det skal føres protokoll fra hvert styremøte. Denne skal gjøres kjent for medlemmene.

**§ 9 Styrets plikter**

1. Verne om foreningens interesser, forvalte midlene, håndheve vedtektene og foreningens retningslinjer.
2. Gjennomføre årsmøtevedtatte saker og virksomhetsplan. Forberede, behandle og fatte vedtak i saker av interesse for foreningen.
3. Legge frem for årsmøtet melding om virksomheten i foreningen gjennom det siste kalenderåret, revidert regnskap, budsjettforslag og forslag til virksomhetsplan i samsvar med NJFFs strategidokument, for kommende år.
4. Legge fram for årsmøtet eventuelle forslag om utnevning av æresmedlemmer, samt eventuelle forslag om tildeling av NJFFs diplomer eller gullmerke for videre ekspedering til NJFFs forbundsstyre.
5. Rapportere årsmelding og regnskap til NJFF sentralt innen 1. mai hvert år. Ajourføre tillitsvalgtliste i NJFFs medlemsregister og i Brønnøysundregisteret.
6. Arbeide for forenings- og medlemsfordeler, herunder muligheter for økonomisk støtte.
7. Ivareta foreningens arkiv.
8. Følge opp medlemssituasjonen.
9. Drive et aktivt ungdomsarbeid.
10. Forvalte foreningens ressurser i tråd med gjeldende avtaler og vedtak besluttet på årsmøtet.
11. Holde foreningens medlemmer orientert om styrets arbeid og foreningens aktiviteter.

**§ 10 Regnskap**

Regnskapet følger kalenderåret og skal revideres av revisor(er) valgt av årsmøtet. Revisjonen gir innstilling om regnskapet til årsmøtet.

Foreningen dekker reiseutgifter og eventuelle andre utgifter som representanter for foreningen blir påført i tjeneste.

**§ 11 Vedtektsendringer**

Foreningens vedtekter skal være innenfor NJFFs gjeldende vedtektsnorm. Ved endringer i vedtektsnormen, forplikter foreningen seg til å korrigere dette i sine vedtekter på førstkommende ordinære årsmøte.

Forslag til endringer i de deler av vedtektene som foreningen selv kan tilpasse krever 2/3 flertall på årsmøtet for å bli vedtatt. Vedtektsendringer må godkjennes av NJFF sentralt.

**§ 12 Domsutvalg**

Foreningen er forpliktet av bestemmelsene i gjeldende domsutvalg i NJFFs sentrale vedtekter og normer.

**§ 13 Utmelding av NJFF**

Utmelding av NJFF krever 2/3 flertall i to på hverandre følgende ordinære årsmøter og gjøres gjeldende fra førstkommende årsskifte etter endelig utmeldingsvedtak. Lovlig fattet utmeldingsvedtak må meddeles NJFF sentralt innen 1. september i året før utmeldingen.

Dersom foreningen trekker seg ut fra NJFF uten gyldig vedtak i henhold til disse vedtektene, kan NJFFs forbundsstyre vedta at NJFFs regionlag skal overta foreningens eiendeler på uttrekningstidspunktet til fremme for forbundets formål i området.

**§ 14 Oppløsning av foreningen**

Dersom det foreligger et grunngitt forslag om oppløsing, skal styret behandle dette og legge det fram for årsmøtet. Endelig avgjørelse i saken krever 2/3 flertall for oppløsing i to på hverandre følgende årsmøter. Dersom det blir vedtatt å oppløse foreningen, kan NJFFs Forbundsstyre vedta at midlene skal disponeres av NJFFs regionlag til fremme for forbundets formål i kommunen eller distriktet.

Dersom foreningen selv ikke er i stand til å gjennomføre årsmøte, tilligger det regionlagets styre å beslutte oppløsning.